Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: sportrendezvények helyszínének és résztvevõinek kamerával való megfigyelésérõl és a felvételek rögzítésérõl rendelkezik. A vizsgálatot indokolt lett volna kiterjeszteni a végrehajtási szabályokra is, így a sportrendezvények biztonságáról szóló 33/2001. (III. 5.) Korm. rendelet (a továbbiakban: végrehajtási rendelet) 1. §-ára, 5. § (2) bekezdés
Paragraph Index: 643

a) pontjában található. Ez a szabály feljogosítja a szervezõt arra, hogy „szabálysértési vagy büntetõeljárás lefolytatásának megkönnyítése céljából” a sportrendezvény résztvevõirõl kamerával vagy más módon felvételeket készítsen (felvételt „rögzítsen”). A felvételek harminc napig tárolhatók. A (4) bekezdés szerint az így rögzített felvételeket igényelhetik a jogszabályban meghatározott állami szervek, az érintettek és az azonos vagy hasonló sportrendezvények szervezõi. 2002/100. szám A 85. § (3) bekezdése tehát — önmagában — nem kötelez, „csak” feljogosít a megfigyelésre és felvételek készítésére, és nem csak a végrehajtási rendeletben meghatározott rendezvényekre, hanem valamennyi sportrendezvényre vonatkozik. Megítélésünk szerint ez a két esetcsoport nem választható el teljesen egymástól. Látni kell, hogy a legtöbb esetben — a végrehajtási rendelet rendkívül széles körre kiterjedõ tárgyi hatálya miatt — a 85. § (3) bekezdés szerinti fakultatív felvételkészítés nem érvényesül önmagában, az rendszerint összekapcsolódik az (1) bekezdésben foglalt megfigyeléssel. Mindezek következtében a kötelezõ megfigyelés és képrögzítés a nyilvános sportrendezvények szervezõinek nagyon tág körét érinti. Jelentõsége van annak is, hogy a két esetcsoport összekapcsolódása miatt a szervezõknek — a különbözõ állami szervek döntésétõl függõen — a felvételek továbbítására is széles körû kötelezettségük van.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes